cyanic-selkie/wikianc huggingface dataset:
Energiomsetning
Energiomsetningen i fysisk aktivitet
All fysisk aktivitet er avhengig av muskelcellens evne til å omforme kjemisk energi til mekanisk arbeid. Når man spiser omdannes karbohydrater og fett til glukose og triglyserider. Dette benyttes så i Krebs syklus eller beta-oksidative fosforyleringen, for henholdsvis karbohydrater og fett. ATP konsentrasjonen i muskulaturen er normalt 5-6 mmol * kg-1 *s-1. Ved fysisk aktivitet er forbruket av ATP mellom 0.25-3 mmol * kg-1 *s-1 (ultralang dist.-sprint). Dette betyr at 1 kg aktiv muskel bruker 0.25-3 mmol ATP på 1 sekund under fysisk aktivitet. Gjenoppbygging av ATP starter etter kort tid (< 1s), derfor faller ATP konsentrasjonen i muskulaturen aldri under 40% av utgangsnivået.
ATP lageret i en muskelcelle er tilstrekkelig til hardt arbeid i noen få sekunder. Cellen trenger derfor en mekanisme som kan gjenoppbygge ATP etter hvert som det forbrukes. Dette ivaretas ved nedbrytning av kreatinfosfat (CrP). Når CrP spaltes kan ATP syntetiseres fra ADP og fosfat. Lageret av CrP brukes imidlertid opp på kort tid, kreatinfosfat må derfor gjendannes fra kreatin og fosfat, dette skjer ved hjelp av energi fra nedbrytningen av glykogen og fett.
Hvaldimir
Hvaldimir oppholdte seg i en periode ved oppdrettsanlegg i Loppa kommune. Hvaldimir har senere blitt observert i Kvalvåg, Kristiansund kommune 6. oktober 2022 kl. 12:00. Tirsdag 11.oktober 2022 tilbrakte Hvaldimir stort sett hele dagen ved Lanullva på Lyngstad, Hustadvika kommune.
I mai 2023 kom Hvaldmir til Oslofjorden og igjen fått internasjonal oppmerksomhet. I slutten av juni dukket han opp i svenske Fjällbacka.
Opprinnelse
Hvalens seletøy hadde festepunkt for GoPro-kamera og en logo med blant annet teksten St. Petersburg. En sele med samme logo selges av en fritidskjede med filialer i denne byen. Seletøyet ble sendt til Politiets sikkerhetstjeneste for å bli undersøkt.
Akvariet Oceanarium i St. Petersburg har benektet at hvalen er deres.
På vestkysten av Florida ligger en småby med navnet St. Petersburg. Det lokale akvariet Clearwater Marine Aquarium har også benektet at hvithvalen kom derfra. Heller ingen andre har vedkjent seg eierskap til den trente hvalen.
Militære formål
Det har vært spekulert i om hvalen kan ha rømt fra Russlands marine, som har en tradisjon med å trene opp hvaler til militære formål.
Terapihval
Et annet forslag er at Hvaldimir kan være identisk med hvalen Semjon som ble reddet av mennesker rundt år 2000, da den ble angrepet av sjøløver. I 2008 ble Semjon holdt på et vannsportsenter ved Kvitsjøen. Den har også vært brukt som terapihval for vanskeligstilte barn. Semjon hadde imidlertid et arr etter sjøløveangrepet, mens Hvaldimir ikke har dette arret.
Forvaltning
Fiskeridirektoratet og Havforskningsinstituttet var bekymret for at Hvaldimir kunne bli en plage for folk og fartøy i Hammerfest havn. Et tiltak som ble vurdert dersom behovet oppsto, var å flytte hvalen til verdens første reservat for hvithvaler i åpen sjø som ligger på Island, Hammerfest kommune fikk raskt det formelle ansvaret for oppfølging av ham. En filmskaper fra USA ønsket å flytte Hvaldimir til et reservat på Svalbard. Hammerfestinger, forskere og hvaltrener ble bekymret for at Hvaldimir ikke hadde lært å jakte mat selv. Det ble da gitt lov tli å mate ham. Etter hvert så det ut til å lete etter mat på egenhånd.
Klubb
Klubb kan vise til:
Nebbfly
Nebbfly (Hypeninae) er en gruppe av sommerfugler som tilhører den store familien praktfly (Erebidae), inntil nylig ble de ført til gruppen nattfly (Noctuidae). De er middels store, forholdsvis slanke nattfly som utmerker seg med brede, trekantede forvinger og lange labialpalper som stikker fram som et "nebb". De minner mer om store mott (Pyralidae) enn om andre nattfly. Tre arter finnes i Norge, den vanligste er neslenebbfly (Hypena proboscidalis).
Utdødde arter
Flere arter av nebbfly fra Hawaii og andre øyer i Stillehavet er i dag utdødde.
Euscorpius italicus
Euscorpius italicus er en art av skorpioner.
Utseende
Nokså små (gjerne 30–50 mm), middels kraftige skorpioner med kraftige pedipalper (klør). Kroppen er temmelig jevnbred, halen kort og tynn med et temmelig slankt broddsegment (dermed også små giftkjertler).
Levevis
Disse skorpionene finnes gjerne i tørre, åpne områder, for eksempel maquis.
Lydighetsnektelse
Lydighetsnektelse foreligger når man ikke etterkommer en lydighetsplikt, eller når man motsetter seg et lydighetskrav, altså nekter å gjøre som man blir instruert (beordret) til å gjøre. En lydighetsplikt kan foreligge i kraft av et ansettelses- eller kommandoforhold. Kommandoforhold med lydighetsplikt kjennes især fra militæret, men finnes også hos politiet – begge steder hvor en tilspisset situasjon vil kunne kreve disiplinert oppførsel. Ofte er det ikke hjemmel til å kreve en egentlig lydighetsplikt etterkommet, og det er i den situasjon at partene kan være uenige om retten til lydighetsnektelse.
Lydighetsplikten foreligger kun såfremt den givne ordre er både lovlig og tjenstlig. En ordre som innebærer overtredelse av en lov, behøver man således ikke overholde, men en beordring vil sammen med nødverge kunne lempe en etterfølgende straff. En ordre som åpenlyst ikke er tjenstlig – eksempelvis krav om at man skal klippe sjefens gressplen – skal heller ikke adlydes.
Hvis en undergiven får en ordre som den pågjeldende anser for å være ulovlig eller ikke tjenstlig, kan den pågjeldende – etter omstendighetene – gjøre innsigelse til den som har gitt ordren, klage til en overordnet eller om nødvendig nekte å adlyde ordren. Da manglende lovlighet kan være et fortolkningsspørsmål, er hovedregelen at en ordre som etter innsigelse gjentas, skal adlydes.
Lydighetsnektelse vil kunne ha ansettelsesrettslige konsekvenser og i militæret også utløse straff etter militær straffelovs § 11, som behandles av en militær auditør. Planlegger flere soldater eller sivile besetningsmedlemmer sammen lydighetsnektelse, foreligger det mytteri.
Et relatert begrep er pliktforsømmelse.
Se også
Lydighedsnægtelse Insubordination Insubordination Insoumission
Jody Campbell
Jodocus David «Jody» Campbell (født 4. mars 1960 i Bellflower i California), amerikansk vannpolospiller som deltok i de olympiske leker 1984 i Los Angeles og 1988 i Seoul. Campbell vant en olympisk sølvmedalje i vannpolo under Sommer-OL 1984 i Los Angeles. Han var med på det amerikanske laget som kom på andreplass i vannpoloturneringen bak Jugoslavia. Jugoslavia vant finalegruppen som besto av fem lag med ni poeng, samme som USA men med bedre målforskjell. Kampen mellom USA og Jugoslavia ble uavgjort 5-5. Campbell spilte sju kamper og scoret ti mål i OL-turneringen.
Mette Rasmussen
Mette Rasmussen (født 1988) er en dansk altsaksofonist, bosatt i Trondheim. Hun arbeider innenfor feltene frijazz og fri improvisasjon. Hun fikk sin første musikkundervisning på piano, men ble tidlig interessert i saksofon, blant annet inspirert av Keith Jarretts album Expectations, der Jarrett trakterer begge disse instrumentene. Etter musikalsk grunnkurs i Århus, med rockeband og storband, fortsatte hun på Det Jyske Musikkonservatorium. Der fikk hun utviklet seg som frijazz- og improvisasjonsmusiker. Hun tok en bachelorgrad på musikkonservatoriet, og kom deretter inn på studiet Nomazz, et nordisk masterstudium i jazz, med ett semester i henholdsvis Århus, Stockholm, Helsingfors og, til slutt Trondheim, der hun bosatte seg.
Ifølge omtalen på Nomazz' nettsted utforsker Rasmussen saksofonens naturlige råskap og eksperimenterer med hva som er mulig å oppnå med instrumentet innenfor lyd og uttrykk, med og uten forberedelse.
Hun holder både solokonserter og opptrer sammen med andre musikere. Hun har blant annet opptrådt med Alan Silva, Chris Corsano, Ståle Liavik Solberg, Fire! Orchestra, Kristoffer Lo og Trondheim Jazzorkester – og med sin egen Trio Riot og Mette Rasmussen Quintet.
På jazzfestivalen Jazzfest i Trondheim i 2018 spilte hun for første gang med bandet MoE, som omtales som et band som overskrider grensen mellom rock og støy, angriper instrumentene sterkt og brutalt og «bringer lytteren nærmere en sunn galskap». Rasmussen har vært på turné både i Mexico og Japan med bandet.
I februar 2019 var hun oppvarmer for det kanadiske bandet Godspeed You! Black Emperor.
Under Jazzfest 2019 var hun den første som ble tildelt NTNUs Jazzpris, en pris som avløste ordningen med NTNU-jazzambassadører. Prisbeløpet er på kr 50 000. Hun fikk Gammleng-prisen 2021 i klassen musiker.
Jeg kan tro (album)
Jeg kan tro er et norsk musikkalbum med presten, Cato Kristiansen. Det ble utgitt i 1993. Albumets betegnelse er Norsk Plateproduksjon IDCD 37.
Bildesyntese
Bildesyntese eller bildesyntetisering er et begrep innenfor datagrafikk som betegner de beregninger som utføres av et dataprogram for å fremstille et bilde eller en animasjon ut fra en 2D- eller 3D-modell. Modellen kan være en datafil som beskriver betrakterens, lyskildens og ulike objekters posisjon og bevegelser, samt deres overflater, farger, refleksjoner, lysbrytning, materiale, dybdeskarphet, bevegelsesuskarphet (motion blur), refleksflekker, etc. Et eksempel på en algoritme for syntese er strålesporing. Ved større syntetiseringer benyttes beregningsklynger for å gjøre prosesseringen raskere.
Yangguang kullkraftverk
Yangguang kullkraftverk er et kullkraftverk i provinsen Shanxi i det nordlig-sentrale Kina. Det har en installert produksjonskapasitet på 1200 MW fordelt på 4 turbiner. Anlegget stod ferdig i 2005.
Lyon County
Lyon County er navnet på fem fylker i USA:
Hausken kirke
Hausken kirke (Hausken kyrkje) er en langkirke fra 1857 i Stavanger kommune, Rogaland fylke.
Dokkadeltaet naturreservat
Dokkadeltaet naturreservat er et naturreservat i Nordre og Søndre Land kommuner i Innlandet. Naturreservatet ligger ved elva Dokkas utløp i Randsfjorden, og har siden 2002 status som ramsarområde, på grunn av sin betydning for trekkfugler.
Det meste av det vernede området er vann, men verneområdet gjelder også strender, øyer og banker i deltaet. Reservatet ble opprettet i 1990 for å ivareta dets rolle som rasteplass for våtmarks-trekkfugler vår og høst. Blant disse finnes sangsvane, sædgås, stjertand, lappfiskand, myrhauk og dobbeltbekkasin. Området er også hekkeområde for flere typer vadefugler. Den vanligste er krikkand. Dokkadelta er det nest største innlandsdeltaet i østlandsområdet, etter Nordre Øyeren naturreservat.
Løsmasseavsetninger fra elvene Dokka og Etna har formet et delta med variert våtmarkstopografi. Her finnes det store gruntvannsområder, en rekke små og store øyer, kanaler, sumpområder, strandenger og leirholdige mudderbanker. Ettersom Randsfjorden er regulert blir flere av disse bankene og engene blottlagt ved lav vannstand vår og høst. Dokkadeltaet nasjonale våtmarkssenter har etablert et naturhus i tilknytning til reservatet i Odnes.
Fauna
Totalt er 223 fuglearter påvist i Dokkadeltaet naturreservat pr. 1. desember 2011. Størst betydning har deltaet for trekkende vannfugl, spesielt på våren, men også om høsten. Dokkadeltaet er en av de største og mest betydningsfulle rasteplassene langs hovedtrekkrutene på Østlandet. Området fungerer som en viktig trekklokalitet både for fugl fra Land-/Valdresregionen, fjellfugler og for arter som hekker nord til Arktis.
Flere arter opptrer i store antall i Dokkadeltaet under vårtrekket, men konsentrasjonene varierer fra år til år avhengig av bl.a. snøsmelting og vannstand. Av arter med store dagsobservasjoner under vårtrekket nevnes toppdykker (maks. 48 ind. 24.05.05), kortnebbgås (maks. 1.200 ind. 15.04.04), krikkand (maks.1.200 ind. 30.04.03), toppand (maks. 460 ind. 03.05.98), trane (maks. 205 ind. 17.04.04), heilo (maks.1.000 ind. 4.05.03) og gluttsnipe (maks.160 ind. 09.05.01).
Vårtrekket er også perioden da flest sjeldne arter påtreffes. Sjeldenheter som for eksempel svarthalsdykker, mandarinand, amerikakrikkand, vannrikse, fjellmyrløper, hærfugl, topplerke og svartrødstjert er observert i april-mai. Innslaget av sjeldne, sårbare og truete fuglearter er høyt i Dokkadeltaet naturreservat. Totalt er 54 arter fra Norsk rødliste for arter påvist. De fleste av disse artene benytter deltaet i trekksammenheng, men flere er også knyttet til området i sommerhalvåret enten som hekkeplass eller jaktområde.
Universalglot
Universalglot er et forslag til internasjonalt hjelpespråk publisert av læreren Jean Pirro (født 1831 i det tyskspråklige franske distriktet Lorraine/Lorraine, død 1886), utgitt i Paris i 1868.
Andre navn som har vært brukt på språket er Universal Glot, Universal-Sprache og Universal.
Universalglot er en lettforståelig og enkelt språkforslag med gloser fra store vesteuropeiske språk, og en svært forenkla og regelmessig grammatikk.
Pirro framstilte prinsippene for utvalget av ord slik: «Vi velger fra alle levende språk de mest kjente ordene, og nettopp de som er lettest å uttale. Latin gir de fleste av disse ordene...»
Det er ikke kjent at Universalglot noen gang er blitt brukt.
Språkeksempel
Men senior, i sende evos un gramatik e un verbbibel de un nuov glot nomed Universal glot. In futur i scriptarai evos semper in dit glot.
(Min herre, jeg sender Dem en grammatikk og en ordbok til et nytt språk med navnet Universal glot. I framtida skriver jeg Dem alltid på dette språket.)
Douglas County
Douglas County er navnet på tolv fylker i USA:
Premiss
Premiss kommer fra det latinske praemisus (pre- -mittere), som betyr å plassere foran, det vil si å forutsette.
En premiss (eller et premiss) er et utsagn eller beskrivelse som er en del av en logisk argumentasjon. Premisser danner grunnlaget for en diskusjon, hvis resultat er en slutning.
En argumentasjon inneholder alltid en eller flere premisser. En premiss er et faktum eller en omforent påstand, forutsetning eller sannhet, og som derfor ikke trenger noen nærmere begrunnelse. I juridisk praksis vil for eksempel en rettsavgjørelse eller dom alltid grunngis med et sett premisser.
Fyrblase
Fyrblase (på svensk furublåsa) er en eldre betegnelse på et seilfartøy bygd av treemner fra furu i Danmark, Sverige og det nordlige Tyskland på 1500-tallet.
Alle de større seilskipene som ble bygd i furu i dette århundret, uansett fartøytyper etter skrog og konstruksjon, ble i Østersjøen vanligvis betegnet som «fyrblase» eller «furublåse». Bruk av furu som byggemateriale for større fartøyer var ikke vanlig, ettersom eik var det foretrukne valget, og var begrenset til den lokale båt- og skutebyggingen i Nord-Europa. Betegnelsen gikk senere ut av bruk, men kunne også bli brukt om storskip bygd i Nederlandene og i de nordtyske byene med furu hentet fra Nord-Europa.
Et av de største storskipene som har vært dokumentert bygget av furu, er den danske ostindiafareren «Perlen». Hun hadde et deplasement på 1200 tonn og ble bygget av Peter Michelsen ,for egen risiko, i Enckhuysen. Deretter ble hun levert til den dansk-norske orlogsflåten i 1620 som et koffardiskip. Dette storskipet, som bare femti år tidligere kunne ha blitt betegnet som en «fyrblase», ble aldri utrustet for krig.
Mange fartøyer hadde betegnelsen som skipsnavn, som Thomas Holsts skip «Fyrblasen» som var i den danske krigsflåten sommeren 1509. «Fyrblasen» var et artilleriskip med to tønner krutt. Et annet skip med dette navnet, som ble bygd og sjøsatt i 1572, seilte til Narva, Gotland og Norge i løpet av 1577. Et regnskap fra 1540-41 bevart i slottet i Åbo i Finland omtalte et fartøy med navnet «Furublåssen» som en furu kräljare. Skipet var bygd helt av furu, men rigget som en stangkrejer med fokk, storseil, toppseil og et latinerseil i mesan. Den nordeuropeiske krejeren som stammet fra 1400-tallet, var et tremastet seilfartøy på 20-30 kommerselester, som nesten alltid var kravellbygd.
Under den nordiske sjuårskrigen fra 1563 til 1570 hadde en tysk fribytter (pirat) fra Danzig erobret og ført bort en «dend fyrreblasse» på 40 lester som hadde tilhørt den københavnske borgeren Nielaus Nielsen.
Lofssjön
Lofssjön er en innsjø om lag fem mil vest for Sveg i Härjedalen i Sverige. Innsjøen er opp mot to kilometer bred og nær 17 kilometer lang, i retning nordvest-sørøst.
Sjøen er regulert for kraftproduksjon. Oppdemmingen ved utløpet av den tidligere Röragssjön i sørøst, gjorde at Röragssjön fløt sammen med Lofssjön og flere mindre sjøer, til ett magasin. Vannstanden er hevet ca. 7 meter.
Ved nordenden av sjøen ligger grenda Löfsdalen med et stort antall fritidsboliger. Her er også et større alpinanlegg med flere skiheiser.
Sjøens økologiske tilstand er vurdert som utilfredsstillende, vesentlig på grunn av vannstandsreguleringen. Hvert år settes det ut et stort antall ørret, og i tillegg finnes det abbor, gjedde og lake. Det er tillatt med fiske fra båt.
Musikkåret 942
Musikkåret 942 er en oversikt over hendelser, fødte og avdøde musikkpersonligheter i 942.
Humboldt County
Humboldt County er navnet på tre fylker i USA:
Urupês
Urupês er en kommune i delstaten São Paulo i sørøstregionen av Brasil.
Juste
Juste er en gammel volumenhet for måling av flytende væske og smør i Skandinavia, herunder også i Norge. I Norge tilsvarte en juste ca. 0,675 liter og ble gjerne inndelt som 1/4 bolle eller 4 peler. Som smør utgjorde en juste også en 1/24 ask. Volumet kan imidlertid ha variert til ulike tider opp gjennom historien.
Solakrossen
Solakrossen er administrasjonssenteret i Sola kommune i Rogaland. Sola sentrum kalles ofte bare for Solakrossen. Solakrossen er også en gate. Gaten går fra Sola Handelslag Coop Mega i syd til krysset med Rådhusveien og Soltunvegen i nord. Solakrossen er Solas handlegate, og det ligger flere butikker langs gaten. Solakrossen er et tettbebygd sted i kommunen.
Hequ kullkraftverk
Hequ kullkraftverk er et kullkraftverk i provinsen Shanxi i det nordlig-sentrale Kina. Det har en installert produksjonskapasitet på 1200 MW fordelt på 2 turbiner. Anlegget stod ferdig i 2005. Det er planer om å bygge ut ytterligere to turbiner.
Aristomorphus
Aristomorphus er en slekt av stumpbiller.
Utseende
Små (ca. 1-1,5 millimeter), korte, brede og høyt hvelvede, gjerne blankt rødlige til svarte stumpbiller. Pronotum har en skarp fure som løper parallelt med ytterkanten på hver side. Dekkvingene dekker nesten bakkroppen, det to bakerste leddene stikker ut bak. Beina kan foldes flatt inn mot kroppen for å verne dem mot angrep fra maurene de lever sammen med og av.
Lene Aarnes Westerhaug
Lene Aarnes Westerhaug (født 28. oktober 1968) er en forfatter, matskribent Hun er utdannet bibliotekar med bachelor i bibliotek- og informasjonsvitenskap og har vin- og brennevinsutdannelse fra Wine & Spirit Education Trust, London med Intermediate Cretificate, Advanced Certificate og Diploma. Hun har jobbet mange år med nettmagasin i ABC Startsiden og som journalist i ABC Nyheter, og tidligere vært frilans mat- og vinjournalist og levert mat- og drikkeartikler og faste vinspalter i en rekke aviser og magasiner, blant dem ukebladet KK, Det gode liv, Maison Mat & Vin, Nord, Det Gode liv og Dagsavisen (pr 2013)
Aristomorphus
Levevis
Denne gruppen er myrmekofiler, det vil si at de lever sammen med maur i reirene/tuene deres.
Tove Diesen
Tove Diesen (født 18. juli 1945) er en norsk journalist og matskribent, fra 1966 ansatt i Aftenposten der hun virket som matspaltist frem til 2007. Hun er fra Halden og ble kjent som spaltist i A-magasinet på 1980-tallet, og har siden utgitt kokebøker på norske forlag. På 1970-tallet var hun også gårdbruker i Nordfjord.
Lene Aarnes Westerhaug
Westerhaug har i tillegg sittet i flere internationale vinfaglige juryer og blant annet vært jurymedlem for den østerrikske vinboken «Österreichs beste Rotweine». Westerhaugs er forfatter av bøkene «Akevitt - Livets vann» (2010). og Mat fra våre kjøkken (2011). Westerhaug er en av ti bidragsytere til boken Matmisjonen (2012)
Jernbane i Burma
Jernbanen i Burma drives av Myanmars Statsbaner (eng. Myanmar Railways, MR), et statseid jernbaneselskap som hører til det burmesiske jernbanedepartementet. Jernbanenettverket til Burma utgjør ca. 4 300 km.
Historie
I mai 1877 gikk det første toget fra Rangoon til Prome, en by på Irrawaddy, 262 km unna. Og spesielt etter annekteringen av Øvre Burma i 1886 ble banene mot den kinesiske grensen raskt bygget. Denne utbyggingen skjedde delvis fordi britene kunne få enkel tilgang til det ressursrike innlandet, og dels i håp om å bygge en jernbane til Yunnan-provinsen i Kina fra havnebyen Rangoon (det meste av Sørøst-Asia var under fransk kontroll, og Rangoon ble i en kort periode sett på som et knutepunkt for handel med Kina). Jernbanen til Kina ble aldri materialisert, og tidlig på 1900-tallet hadde mesteparten av dagens jernbanenettverk i Burma allerede blitt bygget.
Jernbaneforbindelser til naboland
Burma har ingen internasjonale jernbaneforbindelser med sine følgende naboland:
Bolle (mål)
Bolle er en gammel volumenhet for måling av flytende væske og smør i Europa og Skandinavia, herunder også i Norge. I Norge tilsvarte en bolle ca. 2,7 liter og ble gjerne inndelt som 4 juster eller 12 peler. Som smør utgjorde en bolle også en 1/4 ask. Volumet kan imidlertid ha variert til ulike tider opp gjennom historien.
Tømmermenn
Tømmermenn har flere betydninger:
Conrad Magnusson
Conrad Magnusson (født 18. august 1874 i død 14. september 1924) var en amerikansk sportsutøver som deltok under OL 1904 i St. Louis.
Johnson ble olympisk mester i tautrekking under OL 1904 i St. Louis. Han var med på laget Milwaukee Athletic Club som beseiret Southwest Turnverein of St. Louis 1 i finalen. De andre tautrekkerne på det vinnende laget var Oscar Olson, Patrick Flanagan, Sidney Johnson og Henry Seiling.
Urânia
Urânia er en kommune i delstaten São Paulo i sørøstregionen av Brasil.
Stanley Jevons
William Stanley Jevons (født 1. september 1835, død 13. august 1882) var en britisk filosof og økonom. Han er kjent som en av grunnleggerne av den nyklassiske (marginalistiske) skolen innen økonomisk teori.
Jevons hevdet at verdien av et gode måtte knyttes til konsumentenes subjektive nyttefølelse av å bruke dette. Dette konseptet brøt med den klassiske skole (Adam Smith, David Ricardo, Karl Marx, John Stuart Mill), som mente at verdien av et gode måtte knyttes til den mengde arbeid eller annen ressursinnsats som hadde gått med i produktets produksjon (arbeidsverditeorien).
Teorien om den avtakende grensenytte (avtakende marginal nytte), det vil si at «tilleggsnytten» for konsumenten ved å konsumere én enhet mer av et produkt blir mindre og mindre, jo flere enheter som konsumeres, spiller en sentral rolle i den marginalistiske skolen, og har også gitt opphavet til skolens navn.
Etter at Alfred Marshall forente marginalistenes idéer med elementer fra den klassiske økonomiske teorien (som ble grunnlagt av Adam Smith) har idéene som Jevons fremmet etablert seg som en del av den nyklassiske skolen innen økonomifaget, som siden er den dominerende økonomiske tankeretning i vestlige land.
Jevons var en fremtredende talsmann for å bruke matematikkens språk til å formulere økonomiske teorier og modeller, og bidro gjennom dette til å gjøre økonomien til en kvantitativt orientert vitenskap.
Karl Evangs pris
Karl Evangs pris ble opprettet av Sosialdepartementet for å stimulere interessen og innsatsen for god helseopplysning, og som en honnør til den tidligere helsedirektørs pionerinnsats på dette felt. Prisen ble første gang utdelt i 1981. Prisvinner velges av en komité oppnevnt av Helsedirektoratet (før 2014 Statens helsetilsyn), og prisen overrekkes hvert år på Karl Evangs fødselsdag 19. oktober.
Prisen blir gitt til en person eller organisasjon som har gjort en særlig fortjenstfull innsats for å fremme enten folkehelsen og sosiale forhold av betydning for denne, rettssikkerhet og sikkerhet i helse- og sosialtjenesten eller opplysningsarbeid og medvirkning i samfunnsdebatten om viktige helse- og sosialpolitiske spørsmål.
William Pinkney
William Pinkney (født 17. mars 1764 i Annapolis i Maryland, død 25. februar 1822 i Washington, D.C.) var en amerikansk statsmann og diplomat. Pinkley ble utnevnt til USAs syvende justisminister av president James Madison.
Finnmark distriktshøgskole
Finnmark distriktshøgskole var en distriktshøgskole i Alta. Skolen er i dag en del av Universitetet i Tromsø – Norges arktiske universitet.
Høyskolen ble etablert i 1981. Allerede fra 1976 hadde det imidlertid vært undervist i «DH-fag» ved Høgskolen i Finnmark. Høgskolen i Finnmark skiftet i 1979 navn til Høgskolen i Alta, og høgskolen ble i 1981 delt i to skoler: Finnmark distriktshøgskole, og Alta lærerhøgskole.
1. august 1994 fusjonerte disse to høyskolene med Finnmark sykepleierhøyskole til Høgskolen i Finnmark, og i 2013 fusjonerte denne igjen med Universitetet i Tromsø.
University of Delaware
University of Delaware er et privat, delstatsfinansiert sea-grant, space-grant- og land-grant-universitet i Newark i delstaten Delaware, USA. Det er fire underliggende campuser i delstaten. Det ble opprettet i 1743 som New London Free School og registrert av koloniregjeringen i 1769, men akkreditert som høyere lærested først i 1833 for å unngå konkurranse med University of Pennsylvania.
I dag regnes det blant de kvalitetsmessig høyt rangerte Public Ivy-universitetene. Særlig kjemi- og business-studiene er svært høyt rangert. Den omkringliggende farmasiindustrien i Delaware har omfattende forskningssamarbeid med universitetet.
Universitetet har 76 studieprogrammer i mer enn 40 fag i utlandet, til sammen i 35 land på alle kontinenter. I tillegg er IT-nettverk og -tjenester svært godt utbygd ved lærestedet.
Collegene ved University of Delaware er:
Ved universitetet var det 19.742 studenter og 1.421 vitenskapelig ansatte i 2006, og samme året var skolepengene US$ 7.740 for studenter folkeregistrert i Delaware. Studiene gis opp til doktorgradsnivå.
Sentrallyrikk
Sentrallyrikkens motivkrets dreier seg rundt grunnleggende livsvilkår som liv, fødsel, kjærlighet, lengsel, sorg og død. Karikert kan det sies at diktene handler om «havet, døden og kjærligheten». Sentrallyrikk er ikke knyttet til bestemte litteraturhistoriske perioder.
Andre former for dikt enn sentrallyrikk er blant annet tendensdikt, læredikt, leilighetsdikt og dikt med fortellende eller resonnerende innhold.
Eksempler
Sapfo (rundt 600 f.Kr.):
Morten Nielsen, Foraarets Horisont (1943):
Håvard Rem beskriver Leonard Cohens tekster blant i Lengselens bok og på albumene Various Positions og Recent Songs som preget av sentrallyrikk.
Joel Dennerley
Joel Dennerley (født 25. juni 1987) er en australsk vannpolospiller. Han representerte landet sitt under Sommer-OL 2012 i London, der han endte på sjuendeplass med det australske landslaget.
Zenon Bortkevitsj
Zenon Janovitsj Bortkevitsj (russisk: Зенон Янович Борткевич; født 29. mai 1937, død 19. august 2010) var en sovjetisk vannpolospiller som deltok i de olympiske leker 1964 i Tokyo. Bortkevitsj vant en olympisk bronsemedalje i vannpolo under Sommer-OL 1964 i Tokyo. Han var med på det sovjetiske laget som kom på tredjeplass i vannpoloturneringen bak Ungarn og Italia. Bortkevitsj spilte alle seks kampene i turneringen og scoret to mål.
Jacques Tati
Bakgrunn og karriere
Tati ble mest kjent for den lett åndsfraværende Monsieur Hulot, karakteristisk fremstilt med hatten på skrå, pipe, paraply og et merkelig ganglag. Denne figuren opptrådte første gang i Feriesabotøren fra 1953. I 1958 kom Min forunderlige onkel som ble belønt med en Oscar-pris i Hollywood som årets beste utenlandske film.
Tati skrev manus, regisserte og spilte hovedrollen i de fleste av filmene sine. Dessuten klipte og produserte han flere av filmene selv. Tati var perfeksjonist og arbeidet grundig med alle detaljer, med lyder, bevegelser og bildekomposisjoner. Det gikk derfor lang tid mellom hver film, og produksjonene ble dyre. Særlig kostbar ble Playtime fra 1967, der Tati fikk bygd opp deler av en liten by. Tati forsvarte seg med at filmsettet ikke var dyrere enn det ville ha vært å leie inn en berømt filmstjerne. En stjerne ville imidlertid sikret amerikansk distribusjon av filmen. Uten slik spredning hjalp det ikke at filmen hadde en viss suksess i Europa, og Tati måtte gå til skifteretten, der han mistet rettighetene til alle sine filmer.
Hans siste to filmer, Trafic fra 1971 og Parade fra 1974 var lavbudsjettsproduksjoner. Trafic var den fjerde og siste Hulot-filmen og fremstiller campingbildesigner Hulots forsøk på å ta seg frem gjennom kaotisk trafikk.
Filmstil
Til tross for sin beskjedne produksjon på seks spillefilmer er Tati en av filmhistoriens mest særpregede komikere. Filmene hans har lite dialog og fremstår som lett surrealistiske. Humoren er ikke verbal og handlingsorientert som i tradisjonelle filmer, men baserer seg ofte på detaljer i bilder og lyd. Komikken veksler mellom det underfundige, barnslige og lett satiriske. Filmene viser ofte konflikten mellom det moderne, konformistiske forbrukersamfunnet og det idylliske småbylivet, en motsetning Herr Hulot betrakter med undring og forvirring.
Sidefakta
Den britiske komikeren Rowan Atkinson brukte Monsieur Hulot som en av forbildene for sin TV-figur Mr. Bean.
Raspeball
Raspeball (klubb, raspekake, komle, kløbb, kumle, kompe (mindre kompe; kompett), kump(e), potetball, klot, ball) er en tradisjonell matrett. Den er en bolle (ball) laget av potet, mel, salt og vann, av og til fylt med fleskebiter. Raspeballen kan serveres sammen med saltkjøtt, stekt flesk, kålrotbiter, kålrotstappe og annet tilbehør som sukker, margarin, smør, tyttebærsyltetøy, duppe, eller sirup – alt etter lokale eller familiære tradisjoner. (I Hordaland kan retten bli servert med poteter, kålrotstappe, saltkjøtt av får, flesk og Vossakorv.) Retten er meget populær i Norge, Sverige, Litauen (der den er nasjonalrett), Latvia, Ukraina og Polen, og ellers i store deler av Sentral-Europa som tilbehør.
Hovedingrediensen er skrelte poteter, som raspes eller males opp og blandes med mel for å få ballene til å henge sammen. Alt etter mengdeforholdet av potetmasse og forskjellige meltyper, vil produktet få forskjellig smak og konsistens.
Enkelte steder i landet lages massen ganske løs, og fingertykke terninger av kjøtt og flesk legges inn i midten av ballen før den legges i gryta for koking (kumpe/kumle med dott). Noen steder blir den også kokt i en pølseformet pose.
Navnevariasjonene vil ofte gi antydning om hvilke ingredienser som er brukt og hvilket distrikt oppskriften kommer fra.
Varianten blodklubb lages av blod, mel, salt og flesk.
Endocephalus
Endocephalus er en slekt av biller som tilhører familiegruppen bladbiller (Chrysomelidae).
Levevis
Både larvene og de voksne (imago) er planteetere.
Utbredelse
Slekten er utbredt i Mellom- og Sør-Amerika.
Valentim Gentil
Valentim Gentil er en kommune i delstaten São Paulo i sørøstregionen av Brasil.
Agaocephala duponti
Agaocephala duponti er en bille som hører til familien skarabider (Scarabaeidae). De blir plassert i underfamilien hornbiller (Dynastinae).
Utseende
En middelsstor (gjerne 25-30 millimeter), bred, kraftig hornbille. Hode og forkropp er bronseaktig metallisk fargede, dekkvingene gulbrune med mørk sømstripe, blanke. Hannen har to korte, i spissen rundete oppoverkrummede horn i pannen (ett på hver side), men ikke noe framspring på pronotum, hunnen mangler disse. Pronotum er ganske tett og kraftig punktert. Dekkvingene er uregelmessig punkterte, ikke med punktrekker, med svart skulderflekk, overflaten litt læraktig.
Utbredelse
Arten er utbredt i Brasil.
Fylkesvei 4919
Fylkesvei 4919 går mellom Sentrum og Risøy i Haugesund.
Strekningen ble fastlagt 2019, og består av en arm av den tidligere fylkesvei 47, den er primær fylkesvei.
Statens forurensingstilsyn
Synonym.
Alta lærerhøgskole
Skolen er i dag en del av Universitetet i Tromsø.
Lærerutdanningen i Alta skiftet i 1976 navn til Høgskolen i Finnmark og i 1979 til Høgskolen i Alta. Høgskolen ble i 1981 delt i to skoler: Finnmark distriktshøgskole, og Alta lærerhøgskole.
1. august 1994 fusjonerte disse to høyskolene med Finnmark sykepleierhøyskole til (den nye) Høgskolen i Finnmark.
Auntie’s Portrait
Handling
En velstående tante sender et stygt portrett av seg selv til Mr. og Mrs. Honeypet. De gjemmer snart dette portrettet på loftet deres, og tror at tanten ikke kommer til å besøke dem på veldig lenge.
Men kort tid senere kommer imidlertid denne tanten plutselig på uanmeldt besøk.
Mindaugas
Mindaugas er et litauisk mannsnavn som kan være dannet av mintis, «visdom», og daug, «mye».
Utbredelse
Mindaugas er et svært vanlig navn i Litauen, men er lite brukt i andre land.
Kjente personer med navnet
Personene i listen er ordnet kronologisk etter fødselsår.
Datong kullkraftverk
Datong kullkraftverk er et kullkraftverk i provinsen Shanxi i det nordlig-sentrale Kina. Det har en installert produksjonskapasitet på 1200 MW fordelt på 3 turbiner. Anlegget stod ferdig i 2006.
AIK Ishockey
AIKF IF er en svensk ishockeyklubb, grunnlagt i 1921 og som holder til i Solna. Klubben ble svensk mester i ishockey for herrer i 1934, 1935, 1938, 1946, 1947, 1982 og 1984.
Marie Colvin
Marie Catherine Colvin (født 12. januar 1956, død 22. februar 2012) var en amerikansk journalist som arbeidet for avisen The Sunday Times siden 1985. Hun ble drept i et granatangrep i Homs mens hun dekket opprøret i Syria.
Colvin ble født i Nassau County i New York og studerte ved Yale University i Connecticut.
Hun brukte øyelapp etter å ha mistet synet på venstre øye som et resultat av splintskader hun fikk i 2001 da hun rapporterte fra borgerkrigen på Sri Lanka. I 2018 ble filmen A Private War publisert, med skuespillerinne Rosamund Pike i hovedrollen som Marie Colvin.
Solløs (Andersen)
Solløs (Andersen) er en norsk kunstnerslekt fra Nedre Eiker. Stammer fra sagbruksarbeider Olaus Andersen (født 1843 på småbruket Vendelborg ved Hokksund, død 1880 i Mjøndalen). Han døde tidlig fra familien, og enken måtte sette barna hos forskjellige familier. De fleste av barna beholdt navnet Andersen, men sønnen Oskar (1876–1963) kom til pleieforeldre på husmannsplassen Solløsbakken under gården Solløs i Mjøndalen. Han tok derfor navnet Solløs, men het opprinnelig Andersen.
Litteratur
Anne Marie Jonassen: "Slekten Berget på Eiker" (priv. utg. Solbergmoen/Kongsberg 1988)
Sara Beate Eira
Sara Beate Eira (født 1. oktober 1982 er ansvarlig redaktør av dagsavisa Ávvir. Hun tiltrådte 1. desember 2009 og var før det festivalsjef for Samisk filmfestival. Hun er utdannet journalist og har erfaring fra blant annet NRK Sámi Radio.
Chung Chi College
Chung Chi College 崇基學院 er et av de tre konstituerende lærestedene som gikk sammen om å danne The Chinese University of Hong Kong (CUHK) i 1963. Det ble grunnlagt i 1951 av representanter for de protestantiske kirker i Hongkong, og ble registrert formelt ved Chung Chi College Incorporation Ordinance i 1955.
CUHK består nå av fire kollegier (de andre er New Asia College, The United College og Shaw College), og Chung Chi er det eneste med religiøs bakgrunn.
Tidlig i 1950-årene ble de kristne universiteter på det kinesiske fastland stengt av kommunistene som var kommet til makten og hadde proklamert Folkerepublikken Kina. Mange av studentene fant veien til Hongkong og ønsket å fortsette sin utdannelse der. Men det ble vanskelig ettersom det da bare var ett universitet i kronkolonien, The University of Hong Kong.
Chung Chi College ble da grunnlagt for å ivareta behovet. Etter å ha flyttet litt rundt havnet det i 1956 på sin nåværende campus i Ma Liu Shui.
Hôpital Saint-Antoine
Hôpital Saint-Antoine er et undervisningssykehus der Assistance Publique–Hôpitaux de Paris (AP-HP) i det 12. arrondissementet i Paris, 184, Rue du Faubourg Saint-Antoine.
Det er en del av AP-HP-Sorbonne Université University-Hospital Group.
Under Koronapandemien deltok Saint-Antoine Hospital i terapeutisk forskning, nemlig i den kliniske utprøvingen av Corimuno-plasma (plasmaterapi), med teamet til Karine Lacombe, direktør for avdelingen for infeksjons- og tropiske sykdommer og forsker ved Pierre Louis Institute Epidemiology and Public Health.
Lance Reddick
Lance Solomon Reddick (født 7. juni 1962, død 17. mars 2023) var en amerikansk skuespiller og musiker, best kjent for rollene sine som Cedric Daniels i The Wire (2002–2008), Phillip Broyles i Fringe (2008–2013) og politisjef Irvin Irving i Bosch (2014–2020). På film var han best kjent for å spille Charon i John Wick-franchisen (2014–2023) og David Gentry i Angel Has Fallen (2019).
Reddick tok en bachelorgrad i klassisk musikk ved Eastman School of Music ved University of Rochester i New York.
Brodd Idrettslag
Brodd Idrettslag (Brodd IL) er et fleridrettslag fra Rygg i Gloppen kommune. Laget ble stiftet i 1919, og har gjennom årene hatt tilbud sentrert rundt hovedidrettene friidrett og turn. Idrettslaget har senere også hatt aktive fotball- og håndballgrupper, men disse er nå lagt ned. Per 2009 har laget også egne treningsgrupper for basketball og allidrett.
Historie
På Hestenesøyra, fem kilometer vest for Rygg, ble Nesstrand Idrettslag stiftet i 1902. Det er ukjent hvor lenge det laget hadde aktivitet, men beboerne på Hestenesøyra har siden sognet til Brodd IL.
Anlegg
Brodd IL har egen fotball- og friidrettsbane, kalt Loggane stadion. Anlegget ble bygget på dugnad av bygdefolket. I tillegg nytter laget bygdehuset Runnevang til turn og innendørs treninger.
Laget nytter i tillegg det storslagne naturen i fjella over fjorden med fjelltrim. De har plassert bokser med innskrivingsbøker og poengberegning etter turenes vanskelighetsgrad.
Sonni Krag
Sonni Krag (født 1902, død 1989) reiste til Kenya i 1924, der hun giftet seg med William Krag og bodde 40 år av sitt liv på kaffeplantasje i Kenya. Hun var født Sofie Geelmuyden Becker i Kristiania. De siste 25 årene av hennes liv bodde hun i Marbella, Spania.
I 1931 utgav hun boken Blandt løver og negre i Afrikas indre om forskjellene mellom sin oppvekst i Kristiania og sitt nye utfordrende liv på en kaffefarm i Kenya. I 1938 kom hennes femte bok Blant bare Negre som skildret livet i Kenyas høyland og da særlig det hun hadde lært om Masai og Kikuyu stammene. Ytterlige tre bøker ble utgitt på 1930-tallet, som hun betegnet som ´spennende guttebøker´ basert på hennes erfaringer fra flere safari- og jaktopplevelser.
Sonni Krag er omtalt som Hustru, mor, forfatter og storviltjeger i boken "Nordmenn i Afrika - Afrikanere i Norge" av Kirsten Alsaker Kjerland og Anne K. Bang i 2002 av fagbokforlaget Vigmostad & Bjørke AS. Se også kapittel 14 - Sonnis verden - i boken "Nordmenn i det koloniale Kenya" utgitt av Kirsten Alsaker Kjerland i 2010, Scandinavian Academic Press.
Sonni Krags første sønn, Knut født 1925 ble utdannet som flyver. Hennes andre sønn, John født 1926 senere overtok farmen etter William døde i 1959. Sonnis tredje sønn, Didrik født i 1934, fikk en engelsk utdannelse og ble siviløkonom. Han bor nå med familie i Oslo.
Sonni er bestemor til Anton Krag født 1968, og Sonja Krag født 1971.
NRK2
NRK2 er en norsk tv-kanal fra NRK og startet regulære sendinger i september 1996. Kanalen het opprinnelig NRK TO, men skiftet til sitt nåværende navn i 2000. NRK2 er en av NRKs tre nasjonale tv-kanaler og hadde i 2018 en markedsandel på 5 prosent i det norske tv-markedet.
Historie
Kanalen startet sine ordinære sendinger 1. september 1996, men kvelden før ble det sendt et direktesendt samsending, ledet av Trond-Viggo Torgersen, på både NRK1 og NRK2. Søndag 1. september var første ordinære sendedag, og rundt 880 000 personer var innom kanalen i løpet av den første kvelden. Kanalen skulle fra starten av være ungdomsorientert og hadde personer mellom 15 og 35 år som hovedmålgruppe. De første elleve årene, før kanalen endret profil, ble det i hovedsak sendt kultur-, underholdnings- og musikkprogrammer. Kanalen het offisielt «NRK TO» fra starten og fram til 4. september 2000.
I forbindelse med opprettelsen av NRK3, ble NRK2 fra 3. september 2007 omdannet til en fakta- og aktualitetskanal, med vekt på nyheter, dokumentarer og annet faktastoff samt noe kulturstoff. Blant annet ble Dagsrevyen sendt i samsending mellom NRK1 og NRK2 høsten 2007. Kulturnytt ble flyttet fra NRK1 til NRK2, samtidig som programmets sendetid ble utvidet.
1. februar 2011 ble kanalen «NRK2 HD» lansert. Kanalen sendte parallelt de samme programmene som NRK2, men i HD-kvalitet. Kanalen ble lagt ned da NRK2 etter hvert startet med HD-sendinger. Kanalen hadde en markedsandel på 5,3 prosent i 2016.
Programprofil for NRK2 2018
NRK2 tilbyr nyheter, fakta- og vitenskapsprogram, i tillegg til drama, musikkprogrammer og underholdning.
Distribusjon
NRK2 distribueres i det digitale bakkenettet, over satellitt og kabel-tv. Opprinnelig hadde NRK en dekningsgrad på rundt 50 prosent i det analoge bakkenettet. Den lave dekningsgraden gjorde at NRK2 ble omdiskutert og tatt opp i Stortinget en rekke ganger. Utbyggingen av NTVs digitale bakkenett i 2007 og 2008 ga imidlertid alle husstander i Norge tilgang til hele NRKs tv-tilbud. De som ikke har tilgang til det digitale bakkenettet, får i stedet satellitt-TV, slik at alle husstander i dag i prinsippet skal kunne ta inn NRK2.
1996–2007
På tross av at over 800 000 seere var innom kanalen den første sendedagen i 1996 var seertallene heller labre den første uka. Nyhetssendingene kom best ut av det med 156 000 seere på det meste. Til sammenligning hadde TV2-nyhetene 567 000 seere og Dagsrevyen 769 000 seere samme dag. Eva Bratholms Bokbadet kom helt nede på 46. plass med bare 22 000 seere. Høsten 1996 ble skuffende for NRK2, med seertall som sjelden passerte 100 000 seere. Vinteren 1997 begynte imidlertid ting å snu, og i løpet av mars passerte kanalen TV3 og lå omtrent likt med TVNorge med seertall på rundt 200 000 på de mest sette programmene som Norge i dag og Absolutt.
2007–2017
I forbindelse med opprettelsen av NRK3 i september 2007 ble NRK2s profil endret vesentlig. Kanalen ble NRKs fakta- og aktualitetskanal, og sendte nyheter gjennom store deler av dagen med fakta- og dokumentarprogrammer på kvelden.
Etter godt og vel ett år gikk NRK bort fra konseptet om at NRK2 skulle fungere som NRKs nyhetskanal. I tidsrommet da det opprinnelig ble sendt kontinuerlige nyhetssendinger, ble det i stedet sendt repriser av NRKs distriktsnyheter.
2018-
Fra 1. januar 2018 har Nyheter forkjørsrett på NRK2 for å gi søsterkanalen NRK1 ett mer forutsigbart programsoppsett, etter klager fra seere om at programmer som for eksempel "Med hjartet på rette staden" gjentatte ganger blir avbrutt på grunn av ekstra nyhetssendinger på NRK1. NRK2 blir per januar 2018 ikke programsatt i tidsrommet 06:00 til 18:00.
De første programmene som ble sendt på NRK2
Dette er en oversikt over de norskproduserte programmene som var blant de første som ble sendt på kanalen:
Skien bispedømme
Skien bispedømme var et bispedømme i Den norske kirken som omfattet menighetene i Telemark og tidligere Aust-Agder, med Skien kirke som bispesete. Det ble opprettet av Quislings «nasjonale regjering» i 1942, og ble opphevet av den legitime norske regjeringen i statsråd den 30. august 1946.
Historikk
Agder bispedømme ble gjenopprettet ved utnevnelsen av Johannes Smemo til biskop 30. august 1946.
Silicon Graphics
Silicon Graphics, Inc. (SGI), tidligere kjent som Silicon Graphics Computer Systems (SGCS), var et amerikansk IT-selskap som produserte superdatamaskiner og andre IT-løsninger med høy ytelse. Selskapet hadde sitt hovedkvarter i Mountain View i California.
Dieudonné M’bala M’bala
Dieudonné M'bala M'bala (født 11. februar 1966), kjent under scenenavnet Dieudonné, er en fransk komiker, skuespiller og politisk aktivist. Hans far er fra Kamerun og hans mor er fransk.
Silicon Graphics
Deres produkter omfattet både maskinvare og programvare, og selskapet er kjent for utviklingen av operativsystemet IRIX for datamaskiner som var basert på RISC-arkitekturen MIPS. Selskapet ble grunnlagt i 1982 av James H. Clark og dets første marked var skjermer for 3D-grafikk. Over tid endret dets markedsposisjon seg radikalt, og selskapet produserte skjermkort såvel som arbeidsstasjoner for høyytelses datagrafikk.
Dieudonné M’bala M’bala
Karrière
Dieudonné oppnådde først suksess med en jødisk komiker, Élie Semoun, ved å utnytte rasestereotyper. På den tiden drev han aktivt mot rasisme og uten hell stilte han opp som kandidat i 1997- og 2001-valget i Dreux mot National Front, et parti han oppfattet som rasistisk.
Silicon Graphics
Den 1. april 2009 ble selskapet erklært konkurs, og den 11. mai samme år ble det oppkjøpt av Rackable Systems.
Dieudonné M’bala M’bala
Karrière
Etter en serie med kontroversielle uttalelser om jøder, og dommer for anti-semitisme, ble Dieudonné utestengt i større og større grad fra vanlige medier (MSM), og mange av hans opptredener har blitt avlyst av lokale myndigheter. Dieudonné henvendte seg til Jean-Marie Le Pen, lederen av partiet National Front som han hadde kjempet mot tidligere i livet, og ble hans politiske allierte og venn, og Le Pen ble til og med gudfar til en av Dieudonné's døtre. Dieudonné er en nær venn av Alain Soral, en kontroversiell forfatter som han delte mange syn med. Han stilte opp i presidentvalget i 2007 for «anti-sionist partiet». Dieudonnés provokasjoner kuluminerte ved at han lot holocaust-benekteren Robert Faurisson være med i et av hans show i 2008. Han har beskrevet Holocaust-erindringer som «hukommelses-pornografi». Han har blitt dømt i fransk rett åtte ganger for antisemitisme.
Litauere
Litauere er et europeisk folk, hjemmehørende i Litauen der det bor ca. 3 millioner litauere. Litauere fins også fra gammalt av i nabolanda Hviterussland, Polen og i den russiske enklaven mellom Litauen og Polen, Kaliningrad.
Litauerne snakker litauisk. Litauisk og latvisk er de eneste nålevende språk i den baltiske språkgruppe. Språklig og kulturelt nær beslekta med litauere er prøyssere, et baltisk folk som bodde sør for litauerne, men som blei erobra, massakrert og seinere assimilert av tyskere i det tyske Øst-Preussen.
Det er emigrantmiljøer av betydning i USA (Chicago), Australia og Sør-Amerika. Det er også i Norge et stort emigrantmiljø av litauere. I Norge (i 2019) bor det 45,415 litauere, og de har på kort tid blitt den nest største innvandrergruppen (etter polakker). Litauere utgjør 0,85% av Norges totale befolkning, og 4,81% av alle immigranter i Norge er litauere.
Bolt (adelsslekt)
Bolt er en norsk adelsslekt som antas å ha Alv Sigerstad Bolt som stamfar. Blant de mest kjente av slektens medlemmer finner vi Aslak Bolt. Slekten hadde før reformasjonen en hovedgård på Mosseros i Våler, og hadde et sete blant annet på Tronstad Gård i Hurum.
Slektsvåpenets skjold er beskrevet (blasonert) slik av Hallvard Trætteberg (1933): «Kløvd, 1. i blå bunn en halv sølv lilje på kløvningen, 2. to gull-sparrer i blått». Trætteberg tegnet liljen med en lang, buet støvdrager som ender i en femoddet stjerne.
Våler kommune har fra 1986 skjoldet i Bolt-slektens våpenmerke som sitt kommunevåpen. Liljen blir der ikke avbildet med støvdrageren.
Elektrisk ål
Elektrisk ål (Electrophorus electricus) er en fiskeart som er i slekt med maller. Den er ikke i slekt med egentlige åler.
Vitenskapsåret 1636
Vitenskapsåret 1636 er en oversikt over hendelser, prisvinnere, fødte og avdøde personer med tilknytning til vitenskap i 1636.